Public procurement notice: Voluntary Ex Ante Transparency Notice
Published: 2020-06-22
Buyer: Espoon kaupunki
Country: FI
Contract type: Supplies
Procedure: Negotiated without a prior call for competition
CPV classification: 35113000: Safety equipment
Estimated value: 700000 EUR

Technical requirements: Koronaepidemian käynnistyttyä terveydenhuollon suojavarusteiden käyttötarve on moninkertaistunut normaalista. Samaan aikaan suojavarusteiden suurimmassa tuottajamaassa Kiinassa on ollut suuria tuotantohaasteita Kiinan epidemiatilanteen takia. Espoon kaupungin sopimustoimittajat eivät pysty toimittamaan riittävästi suojavarusteita, joita tarvitaan turvaamaan henkilökunnan ja kuntalaisten terveys hoito- ja asiakaspalvelutilanteissa. Erityisesti puute on ollut hengityssuojaimista ja suojaesiliinoista. Epidemiatilanteen ja covid-19-tautiin sairastuneiden määrän kasvuun varautumisen vuoksi Espoon kaupungilla on tarve hankkia suojavarusteita suorahankintana myös muilta kuin olemassa olevilta sopimustoimittajilta.
Tilaamalla suojavarusteita suoraan valmistajilta, Espoon kaupunki huolehtii suojavarusteiden saatavuudesta akuutissa epidemiatilanteessa sekä omien varmuusvarastojensa riittävyydestä koronaviruksesta johtuvan epidemian aikana. Terveydenhuollon suojavarusteet ovat ehdoton edellytys asiakas- ja työntekijäturvallisuuden takaamisessa ja epidemian rajoittamisessa.
Hankintalain 40 § 2 momentin 4 kohdan mukaan hankintayksikkö voi valita suorahankinnan, jos sopimuksen tekeminen on ehdottoman välttämätöntä, eikä säädettyjä määräaikoja voida noudattaa hankintayksiköstä riippumattomasta, ennalta arvaamattomasta syystä aiheutuneen äärimmäisen kiireen vuoksi. Suomen hallitus on todennut yhteistoiminnassa tasavallan presidentin kanssa Suomen olevan poikkeusoloissa koronavirustilanteen vuoksi. Valtioneuvosto on ilmoittanut, että vaikka poikkeusolot päättyvät, se ei tarkoita, että tilanne ja epidemian uudelleen kiihtymisen uhka olisivat ohi. Hallitus on esimerkiksi kevään 2020 aikana linjannut lisätoimenpiteitä, joiden tarkoituksena on hidastaa koronavirustartuntojen leviämistä sekä suojella riskiryhmiä. Hallituksen linjaamat toimenpiteet on saatettu voimaan valmiuslain, tartuntatautilain sekä muun lainsäädännön mukaisesti. Myös muut valtiot ovat ryhtyneet vastaaviin toimenpiteisiin. Espoon kaupungin on välttämätöntä varautua uuteen covid-19-tautiin sairastuneiden aaltoon sekä rakentaa kyvykkyys reagoida välittömästi, mikäli sairastuneiden määrä kasvaa tai on merkittävä uhka häiriötilanteiden tai poikkeusolojen vahvistumisesta. On selvää, että kansainvälinen koronavirusepidemia valtiotasoisine poikkeustilamääräyksineen täyttää hankintalain 40 § 2 momentin 4 kohdan mukaiset edellytykset koskien hankintayksiköstä riippumattomasta ja ennalta arvaamattomasta syystä aiheutunutta äärimmäistä kiirettä. Nyt kyseessä olevan hankinnan tekeminen on ehdottoman välttämätöntä, koska suojavarusteiden saatavuudessa on puutteita ympäri maailman, ja nyt tehtävällä hankinnalla voidaan turvata suojavarusteiden saatavuus akuutissa epidemiatilanteessa sekä nostaa Espoon kaupungin varautumistasoa koronan aiheuttaman poikkeustilanteen aikana.


Winner: Fosun Group
Award value: 700000